【分秒在握】艾兆禮復出做英雄
2024年04月24日 01:00
東網電視
更多新聞短片
「戰鬥英雄」(左)曾5勝四班賽,戰績彪炳。
艾兆禮今季重臨後火速適應環境,甚至表現愈戰愈勇,現時35W處騎師榜第5位,兼且季內贏過兩次分級賽,以首季來說,絕對係有個好開始。今次騎者停賽復出,較令人意外係騎柏廐3駒,當中「戰鬥英雄」頗具伏兵味道。
翻查資料所見,艾兆禮今季只騎過4次柏廐馬,當中由7倍至40倍不等,算不上是牌面分子,不過仍有「川河首駒」以23倍跑第2,表現已不俗。今次艾兆禮一口氣接手柏廐3駒,除了「夢幻駿駒」牌面較次外,「戰鬥英雄」及「大千氣象」都係爭勝分子,其中「戰鬥英雄」10日前發生墮馬意外,令到陳嘉熙骨折要休養,但馬匹在空馬狂奔下,居然輕易率先衝過終點,強如該場大熱門「安康萬里」亦未能埋身,反映「戰鬥英雄」的作戰狀態其實甚佳。
或許這一幕方嘉柏亦看在眼裏,因此「戰鬥英雄」墮馬後10日就匆匆再戰,情況較為少見,今次換上艾兆禮,騎者在港最煞食的一招,就係將馬匹前置或領放取勝,就連希斯早前亦讚騎者放馬出色。雖然筆者估計,今次「戰鬥英雄」未必會放頭,因為同場有匹快馬「上校」在陣,但除了該駒外,看來快馬不算多,跑法彈性的「戰鬥英雄」應該會跟前爭勝,事實上,此駒季內兩度入Q,雖然同為谷草,但一次走位係10 11 2,另一次則為2 2 2,反映馬匹跑法極具彈性,今次排2檔,按理毋須留得太後,守住靚位鬥衝,正是人馬的拿手好戲。
■長風
第8場 9戰鬥英雄 4高份數
1郎善好施 11上校